Általános indoklás

A rendelet célja Tokod Nagyközség Önkormányzata és az Önkormányzat költségvetési intézményei 2024. évi költségvetése végrehajtásával kapcsolatos helyi szabályok és előírások rögzítése a vonatkozó törvényi előírásoknak megfelelően.

Az előírásokkal összhangban rögzítésre kerül a 2024. évi költségvetés bevételi és kiadási előirányzatának főösszege, annak egyenlege és a költségvetési hiány belső (megelőző évek maradványa, értékpapírbeváltás) forrásból történő finanszírozásának módja.